Aquaman

Aquaman, jaiotze izenez Arthur Curry, DC Comics komiki argitaletxearen superheroi bat da. Mort Weisinger eta Paul Norrisek sortu zuten eta lehenbiziko aldiz More Fun Comics  komiki aldizkariaren 73. zenbakian agertu zen (1941eko azaroa). Justiziaren Liga superheroi taldearen kide sortzaileetako bat izan zen.

Zazpi Itsasoetako Erregea da, jaioberritan bere gurasoak ziren Atlantida itsaspeko hiriko errege-erreginak abandonatu eta itsasargizain batek gizaki gisa hazi zuen. Marvel Comics argitaletxearen Namor superheroiarekin antzekotasuna du.

Bere ahalmenen artean honakoak daude: itsaspeko-lur lehorreko egokitzapena; telepatia; itsas bizidunen gaineko nagusitza psionikoa; osatze/sendatze faktorea; zentzumen hobetuak (ilunpeko ikusmena, infraikusmena eta elektromagnetikoa da); naturazgaindiko indar, arintasun, trebezia, abiadura, erresistentzia eta iraunkortasuna (baita itsaspeko sakonera zapaltzaileetan); muturreko hotzarekiko erresistentzia; Poseidonen tridentearen jagolea; HAtlantidako arraza aurreratuek emandako teknologia goreneko lanabes, arma eta itsasontziak; itsaspeko kamuflaia; "ur-gogorreko" izpien sorrera eta jaurtitzea; bere ezker eskuina (Aintzirako Damak emana) urez egina egon zen eta gaitasun mistikoak dauzka.

Zinema 
Zineman Alan Ritchson eta Jason Momoa aktoreek antzeztu dute.
 Smallville (2005-2010)
 Batman v Superman: Dawn of Justice (2016)
 Justice League (2017)
 Aquaman (2018)

Aquaman